Una circumferencia (d'o latín < CIRCUMFERENTIA) ye o puesto cheometrico d'os puntos  d'un plan, equidistants d'un atro punto  que decimos centro d'a circumferencia. A distancia entre o centro y qualsiquiera d'os puntos d'a circumferencia se diz radio d'a circumferencia. Se diz diametro a tot segmento que tien os suyos estremos en a circumferencia y que pasa por o centro. Totz os diametros d'una circumferencia tiene a mesma largaria, por ixo se puet parlar d'o diametro d'a circumferencia en cuentas d'un diametro. A largaria d'o diametro ye o doble d'o radio. Una circumferencia no ye un poligono porque no tien caras ni vertices encara que se puet aproximar tanto como se quiera por un poligono regular a base de fer-lo d'un numero de caras prou gran, por ixo coloquialment a vegatas se diz que una circumferencia ye un poligono regular d'infinitas caras.